b"\n_START_ARTICLE_\nAmphilius chalei\n_START_SECTION_\nEtimologia\n_START_PARAGRAPH_\nAmphilius prov\xc3\xa9 del mots grecs amphi (en ambd\xc3\xb3s costats) i leios (greix, gras), mentre que chalei fa refer\xc3\xa8ncia al Dr. Francis Chale per les seues contribucions durant molts anys en l'estudi dels peixos de Tanz\xc3\xa0nia i per la seua participaci\xc3\xb3 en la recol\xc2\xb7lecci\xc3\xb3 d'aquesta esp\xc3\xa8cie.\n_START_SECTION_\nDescripci\xc3\xb3\n_START_PARAGRAPH_\nEl cos, moderadament prim, fa 7 cm de llarg\xc3\xa0ria m\xc3\xa0xima i, generalment, presenta taques fosques al llarg dels flancs, per\xc3\xb2 pot \xc3\xa9sser completament de color marr\xc3\xb3. Aleta dorsal a gran dist\xc3\xa0ncia per davant de les aletes ventrals. Aleta adiposa baixa i llarga (molt m\xc3\xa9s que en Amphilius jacksonii). Peduncle caudal llarg. Aleta caudal forcada, m\xc3\xa9s oscada que la d'Amphilius uranoscopus i amb els l\xc3\xb2buls arrodonits a la part posterior. Aletes pectorals amb 6-6 radis tous i pelvianes amb 12-12. 38-39 (38) v\xc3\xa8rtebres. Abs\xc3\xa8ncia de taques a les aletes.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a, demersal i de clima tropical, el qual viu a \xc3\x80frica: les aig\xc3\xbces molt clares del llac Malawi i part de la conca del riu Rufiji a Tanz\xc3\xa0nia.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans, el seu \xc3\xadndex de vulnerabilitat \xc3\xa9s baix (10 de 100), \xc3\xa9s actiu durant part del dia i es pot conservar f\xc3\xa0cilment a un aquari si la temperatura de l'aigua no supera els 24 \xc2\xb0C."